CELEX: 62020CN0499
Language: el
Date: 2020-10-01 00:00:00
Title: Υπόθεση C-499/20: Αίτηση για την έκδοση προδικαστικής αποφάσεως, την οποία υπέβαλε το Συμβούλιο της Επικρατείας (Ελλάδα) την 1η Οκτωβρίου 2020 — DIMCO Δημοβασίλη M.I.K.E. κατά Υπουργού Περιβάλλοντος και Ενέργειας

14.12.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 433/37
            
         
      Αίτηση για την έκδοση προδικαστικής αποφάσεως, την οποία υπέβαλε το Συμβούλιο της Επικρατείας (Ελλάδα) την 1η Οκτωβρίου 2020 — DIMCO Δημοβασίλη M.I.K.E. κατά Υπουργού Περιβάλλοντος και Ενέργειας
      (Υπόθεση C-499/20)
      (2020/C 433/46)
      Γλώσσα διαδικασίας: η ελληνική
      
         Αιτούν δικαστήριο
      
      Συμβούλιο της Επικρατείας
      
         Διάδικοι στην υπόθεση της κύριας δίκης
      
      
         Αιτούσα: DIMCO Δημοβασίλη M.I.K.E.
      
         Καθού: Υπουργός Περιβάλλοντος και Ενέργειας
      
         Προδικαστικό ερώτημα
      
      
                  —
               
               
                  Έχουν τα άρθρα 4 παρ. 1.1, 7 παρ. 4 και 8, σε συνδυασμό με το Παράρτημα I της οδηγίας 97/23/ΕΚ του Ευρωπαϊκού Κοινοβουλίου και του Συμβουλίου της 29ης Μαΐου 1997«για την προσέγγιση των νομοθεσιών των κρατών μελών σχετικά με τον εξοπλισμό υπό πίεση» (ΕΕ L 181), την έννοια ότι αντίκεινται σε εθνικές κανονιστικές διατάξεις, όπως οι επίδικες παράγραφοι 1.2.4, Π9.5.6.9 και Π9.5.8.2 του Ελληνικού Τεχνικού Κανονισμού Εσωτερικών Εγκαταστάσεων Φυσικού Αερίου με πίεση λειτουργίας έως και 500mbar, με τις οποίες επιβάλλονται, για λόγους προστασίας των προσώπων κυρίως από τους σεισμούς, όροι και περιορισμοί (υποχρέωση αερισμού, απαγόρευση ενδοδαπέδιας όδευσης) όσον αφορά τον τρόπο εγκατάστασης εξοπλισμού υπό πίεση (σωληνώσεων αερίου), στην περίπτωση μάλιστα που οι όροι και περιορισμοί αυτοί εφαρμόζονται αδιακρίτως και σε σωληνώσεις, οι οποίες, όπως εν προκειμένω, φέρουν την σήμανση «CE» και για τις οποίες βεβαιώνεται από τον κατασκευαστή τους ότι είναι ασφαλής η χρήση και εγκατάστασή τους χωρίς να τηρούνται οι ανωτέρω όροι και περιορισμοί;
               
            
                  —
               
               
                  Ή, αντιθέτως, έχουν οι ως άνω διατάξεις της οδηγίας 97/23/ΕΚ, ερμηνευόμενες σε συνδυασμό με το άρθρο 2 αυτής, την έννοια ότι δεν αντίκεινται σε όρους και περιορισμούς ως προς τον τρόπο εγκατάστασης εξοπλισμού υπό πίεση (σωληνώσεων αερίου), όπως οι επίμαχοι;